[{"text_idx": "#000002", "text": "Hea vaimulik vo\u0303iks olla u\u0308hekorraga rahvamees kui ka doktorikraadiga haritlane ning samal ajal tuleks tal korras hoida ko\u0303ik la\u0308hedal olevad inimhinged ja kirikukatused. Just sellise ideaali poole on oma to\u0308o\u0308s pu\u0308u\u0308elnud Usuteaduse Instituudi rektor, No\u0303mme Rahu koguduse vaimulik ja kirikuvalitsuse assessor Ove Sander."}, {"text_idx": "#000003", "text": "Enne EELK peapiiskopi valimisi 2014. aastal so\u0303nastas Sander peapiiskopikandidaadina oma elu moto: \u201cVaid Jumalaga ja Tema teenistuses on elul mo\u0303te.\u201d Sanderi mo\u0303tted ja seisukohad a\u0308rgitavad kaasa ja edasi mo\u0303tlema ning kohe kindlasti elust ta\u0308iel rinnal ro\u0303o\u0303mu tundma. Erilise ta\u0308helepanu all on kaasahaaravas raamatus \u201cMeie vaimulikud #2\u201d hariduselu ning rektorina jagub Ove Sanderil soovitusi nii teoloogia kui ka u\u0308ldhariduse valdkonnas."}, {"text_idx": "#000004", "text": "\u201cSelle raamatuga vo\u0303iks olla nagu kirikusse tulemisega \u2013 siit vo\u0303iks leida ro\u0303o\u0303mu, lootust ja mo\u0303tteid edasimo\u0303tlemiseks. Hea oleks, kui siia sisse piiludes la\u0308heks hinges helgemaks ja lahedamaks. Ka\u0308isin omal ajal tihti Evald Saagi juures. Alati, kui tema juurest tulin, oli kuidagi kerge ja mo\u0303nus. Tahtsin igal juhul paremaks inimeseks saada. Igal juhul! Meile on va\u0308ga vaja seda kergust, ro\u0303o\u0303mu ja elamise julgust. Eelko\u0303ige aga usku, et muutused on vo\u0303imalikud ning parem on alles ees. Kui nendelt leheku\u0308lgedelt seda leiaks, siis oleksin ro\u0303o\u0303mus,\u201d kirjutab Ove Sander raamatus \u201cMeie vaimulikud #2\u201d."}]